b'\n_START_ARTICLE_\nKlinopis\n_START_PARAGRAPH_\nKlinop\xc3\xads je vrsta pisave, ki so jo razvili Sumerci v Mezopotamiji (dana\xc5\xa1nji Irak) pred pribli\xc5\xbeno 5.300 leti, saj so znaki in slike(hieroglifi) dobivali vedno bolj poenostavljeno obliko. Za zapis so uporabljali trstene pali\xc4\x8dice s klinasto konico, s katerimi so v vla\xc5\xbene glinaste plo\xc5\xa1\xc4\x8dice vrezovali znake (simbole). Klinopis je bil prilagodljiv, da so ga lahko uporabljali za razli\xc4\x8dne jezike. V za\xc4\x8detku je bilo okoli dva tiso\xc4\x8d klinastih znamenj, pozneje pa so jih skr\xc4\x8dili na kakih osemsto, vendar so jih le dvesto do tristo stalno uporabljali. Pri pisanju so s\xc4\x8dasoma iz stolpcev pri\xc5\xa1li na vrstice od leve proti desni. Klinopis je najstarej\xc5\xa1a zlogovna pisava. Ime klinopis izhaja iz podobe pismenk, ki so bile klinaste oblike._NEWLINE_Ogromno klinopisnih plo\xc5\xa1\xc4\x8dic so na\xc5\xa1li v mestu Ninive. Veliko jih \xc5\xa1e danes razbirajo.'